**Gazdasági és pénzügyi alkalmassági követelmény**

**P/1** Alkalmatlan az ajánlattevő, amennyiben az eljárást megindító felhívás feladásától visszafelé számított, utolsó három, mérlegfordulónappal lezárt üzleti évben a teljes nettó (ÁFA nélkül számított) árbevétele nem éri el összesen a 2,8 millió EUR.

**Műszaki, illetve szakmai alkalmassági követelmény**

**M/1** Alkalmatlan az ajánlattevő, amennyiben nem rendelkezik az eljárást megindító felhívás feladásától visszafelé számított 9 évben megkezdett és 6 évben teljesített

1. legalább 1 db, vasúti felépítmény állapotát (sín, kapcsolószer, alj, ágyazat és egyéb tartozékok) diagnosztizáló, képalkotó, képelemző és kiértékelő rendszer szállítására vonatkozó szerződésszerűen teljesített referenciával.
2. normál nyomtávú /1435 mm/ országos jelentőségű, országos törzshálózati vagy országos mellékvonali vasúti hálózat vonatkozásában az alábbi szállításokkal (referenciával);
- legalább 1 db, országos jelentőségű, országos törzshálózati vagy országos mellékvonali vasúti hálózatra dízelmotoros önjáró vasúti jármű szállítása.
3. legalább 2 db, vasúti felsővezeték mérésére alkalmas mérőrendszer szállítására vonatkozó szerződésszerűen teljesített referenciával.
4. legalább 5 db ETCS L1 és/vagy L2 mozdonyfedélzeti berendezés szállítására vonatkozó szerződésszerűen teljesített referenciával, vagy legalább 5 db ETCS L1 és/vagy ETCS L2 mozdonyfedélzeti mérőrendszer szállítására vonatkozó szerződésszerűen teljesített referenciával.

Megj.: A referenciaként bemutatásra kerülő mérőrendszert legalább blokkvázlat és funkcionális rendszervázlat szintjén be kell mutatni, hogy elbírálható legyen, hogy az ajánlattevő készített-e már az ajánlatkérő igényeihez műszakilag és funkcionálisan minél közelebb álló rendszert, illetve, hogy megítélhető legyen, hogy amennyiben pontosan az ajánlatkérő által megvalósítani kívánt rendszert még nem szállított, rendelkezik-e a megfelelő kompetenciákkal és készségekkel, hogy a projekt keretében szállítandó rendszert fejlesszen és szállítson.

**M/2** Alkalmatlan az ajánlattevő, ha a teljesítésbe bevonni kívánt szakemberei között nincsen:

**a)** legalább 1 fő gépészmérnök végzettségű vasútgépész vagy ezzel egyenértékű akkreditált, gépész szakirányú felsőfokú iskolai végzettséggel rendelkező szakember, aki minimum 3 éves gyakorlattal rendelkezik dízelmotoros önjáró vasúti jármű gyártása és/vagy fenntartása területén;

**b)** legalább 1 fő hegesztő szakmérnök vagy azzal egyenértékű felsőfokú műszaki iskolai végzettséggel rendelkező szakember, aki minimum 3 év gyakorlattal rendelkezik vasúti jármű gyártás (hegesztés) területén;

**c)** legalább 1 fő gépészmérnök vagy villamosmérnök vagy azzal egyenértékű felsőfokú műszaki végzettségű szakember, aki minimum 3 év főkonstruktőri vagy vezető tervezői gyakorlattal rendelkezik vasúti járművek tervezése területén.

**d)** legalább 1 fő okleveles gépész mérnök vagy villamosmérnök vagy azzal egyenértékű végzettségű szakemberrel, aki minimum 5 év szakmai tapasztalattal rendelkezik vasúti felépítmény állapotát diagnosztizáló, képalkotó, képelemző és kiértékelő rendszer gyártása és/vagy üzemeltetése területén.

**f)** legalább 1 fő okleveles gépészmérnök, vagy villamosmérnök, vagy közlekedésmérnök, vagy ezek valamelyikével egyenértékű felsőfokú végzettségű szakemberrel, aki minimum 3 év szakmai tapasztalattal rendelkezik ETCS rendszerek gyártása és/vagy szerelése és/vagy tesztelése területén.

Az M/2 alkalmassági követelmények vonatkozásában egy szakember több különböző szakértelmet biztosíthat a teljesítés során.

**M/3** bármely nemzeti rendszerben akkreditált tanúsító által kiadott érvényes ISO 9001 (vagy azzal egyenértékű) minőségbiztosítási, ill. minőségirányítási rendszerrel, vagy nem hajtott végre a minőségbiztosítás érdekében az ISO 9001 minőségbiztosítási, ill. minőségirányítási rendszerrel egyenértékű intézkedést. Ajánlatkérő bármely olyan minőségbiztosítási, illetve minőségirányítási rendszert vagy minőségbiztosítási intézkedést vagy minőség biztosítása érdekében tett intézkedést elfogad és a felhívásban nevesített minőségirányítási, illetve minőségbiztosítási rendszerrel egyenértékűnek tekint, amelyek a közbeszerzés tárgyára vonatkoznak és az Európai Unióban elfogadottak.

**M/4** Alkalmatlan az ajánlattevő, amennyiben nem rendelkezik az alkalmazott hegesztési eljárásoknak megfelelő EN 15085-2, cl.1. vagy azzal egyenértékű (azaz az Európai Unióban elfogadott valamely hegesztőüzemi minősítés beszerzés tárgyára (vasúti jármű gyártása) vonatkozó előírásainak megvalósulását garantáló) hegesztőüzemi minősítéssel vagy azzal egyenértékű (azaz az Európai Unióban elfogadott valamely hegesztőüzemi minősítés beszerzés tárgyára (vasúti jármű gyártása) vonatkozó előírásainak megvalósulását garantáló), a minőség biztosítása érdekében tett intézkedések leírására vonatkozó dokumentummal.